इंडिया ए को आखिरी दिन जीत के लिए 199 रन चाहिए। हालांकि दो विकेट गिरने के बाद ये इतना आसान नजर नहीं आता है। मयंक अग्रवाल 25 और अंकित बावने छह रन बनाकर क्रीज पर खेल रहे हैं। अंकित ने पहली पारी में भी 91 रन बनाए थे। ऐसे में उनसे टीम को काफी उम्‍मीदें हैं। इससे पहले सलामी बल्लेबाज अभिमन्यु ईश्वरन खाता खोले बिना पवेलियन लौट गए तो वहीं कप्तान श्रेयस अय्यर ने आउट होने से पहले तीन छक्के और दो चौके की मदद से 28 रन बनाए।